Eesti Laul 2011

Eesti Laul 2011 oli kolmas Eesti Laulu võistlus ja 18. Eurovisiooni lauluvõistluse Eesti eelvoor. Esimest korda toimus konkurss kolmes voorus. Poolfinaalid toimusid 12. veebruaril ja 19. veebruaril 2011 Tallinnas ETV stuudios. Finaal toimus avaliku kontserdina Nokia kontserdimajas 26. veebruaril 2011. Poolfinaalide saatejuhid olid Piret Järvis ja Lenna Kuurmaa, kellega finaalis liitus Ott Sepp. Lauluvõistlust korraldas Eesti Rahvusringhääling ja telesaated kanti üle ETV vahendusel. 

Lauluvõistluse võitis Sven Lõhmuse loodud "Rockefeller street", mida esitas Getter Jaani. Võitja sai preemiaks 2000 eurot  Eesti Autorite Ühingult, Eesti Laul 2011 võitja tiitli ja sõitis Eestit esindama Düsseldorfis toimunud 2011. aasta Eurovisiooni lauluvõistlusele.

Formaat
19. oktoobril 2010 avalikustasid Eesti Laulu produtsent Heidy Purga ja ETV meelelahutussaadete toimetuse juht Mart Normet 2011. aasta lauluvõistluse reglemendi ning sellesse sisse viidud uuendused. Suurima muudatusena toodi esile poolfinaalid ja seega ka eelvoorust edasi pääsevate laulude arv. "Kahel viimasel aastal oleme näinud, kui palju tegelikult laule tuuakse ja kui palju häid laule jääb lihtsalt teenimatult ukse taha. Vähendame sellega eelžürii subjektiivsust ja pakume publikule kirjumat pilti," põhjendas uuendusi Mart Normet.

Samuti viidi sisse uuendus laulude kohta seoses 2011. aasta Eurovisiooni lauluvõistluse reglemendi uuendusega, mille järgi ei tohi osaleva laulu sõnad ega viis olla avalikustatud enne 1. septembrit 2010. Eelnevatel aastatel oli see kuupäev 1. oktoobril.

Eelvoor
Eelvooru laulude esitamise tähtaeg oli 13. detsembril 2010 kell 15.00. Esitati 140 laulu, millest reeglitele vastasid 135.

16. detsembril istus maha 11-liikmeline žürii, mille ülesanne oli läbi kuulata kõik lood ja valida neist 20 lugu, mis osalevad poolfinaalides. Eelvooru tulemused avalikustati sama päeva õhtul "Ringvaate" telesaates.

Žüriisse kuulusid: Toomas Puna (raadiost Sky Plus), Owe Petersell (raadiost Elmar), Erik Morna (Raadio 2), Siim Nestor (ajalehest Eesti Ekspress), Valner Valme (ajalehest Postimees), Kaupo Karelson (produktsioonifirmast RUUT), Ingrid Kohtla ("Eesti Top 7" produtsent, ETV), Kristo Rajasaare (Rabarocki ja Tallinn Music Weeki korraldustoimkonnast), Tauno Aints (helilooja, Eesti Heliloojate Liidu esindaja), Koit Raudsepp (Raadio 2), Hannaliisa Uusma (laulja, helilooja).

Diskvalifitseerimised ja kahtlused reeglite rikkumises
Kohe pärast eelvooru hakkasid mitme osaleja puhul levima kahtlustused reeglite rikkumises. Elmayonesa esinejanime taga olev Nicolas Hugo Behler Calzetta on Argentina kodanik. Lauluvõistlusel osaleja peab olema Eesti kodanik või Eesti resident tulumaksuseaduse alusel. 20. detsembril 2010 teatati, et Calzetta isikuandmeid on kontrollitud, ja tegemist on siiski Eesti residendiga, kes on viibinud Eestis 12 kuu jooksul vähemalt 183 päeva järjest.

Kahtlustati ka, et Mimicry lugu "The storm" on esitatud avalikkusele enne 1. septembrit 2010. Kahtlused reeglite rikkumise kohta lükati ümber 20. detsembril. "Mimicry pala "The storm" puhul kinnitasid autorid, et see on avalikuks tehtud peale 1. septembrit, ja korraldajad ei ole avastanud ühtegi fakti, mis tõendaks vastupidist," kinnitas peaprodutsent Heidy Purga.

Kolmas lugu, mida kahtlustati samuti avalikustamises enne 1. septembrit 2010, oli Janne Saare lugu "Meeting the wolf". Janne lugu oli avalikkusele nähtav enne 1. septembrit 2010 nii Youtube'is videona kui ka suhtlusportaalis Facebook. Poolfinaali pääsenud laulude avalikustamisele järgnenud päeval, 17. detsembril 2010, kutsuti Saar telesaatesse "Ringvaade". Saar väitis, et muutis suvel avalikustatud loo sõnu ja muusikat. Nii kuulatigi läbi Janne lauluvõistlusele saadetud lugu ja võrreldi seda suvel avalikustatud loo sõnadega. Selgus, et muudetud oli kolme sõna. 20. detsembril teatas Eesti Rahvusringhääling, et Janne Saare laul "Meeting the wolf" on diskvalifitseeritud, sest see avalikustati enne 1. septembrit 2010. Tema asemel astub poolfinaalis üles Tiiu Kiik lauluga "Second chance".

23. detsembril 2010 teatasid lauluvõistluse korraldajad, et ka Laika Virgin ft. Fredy Schmidt on eksinud reglemendi punkti vastu, mis keelab loo avalikustamise enne 1. septembrit 2010. Peaprodutsent Heidy Purga sõnul selgus pärast uurimist, et Laika Virgini lugu tehti avalikuks 31. augusti hilisõhtul. Seega kõrvaldati laul "Ilusad inimesed" võistluselt ning selle asemel astus poolfinaalis üles kollektiiv Meister ja Mari lauluga "Unemati".

15. veebruaril 2011 teatati ETV saates "Ringvaade", et Uku Suviste esitatud laul "Jagatud öö" (meloodia Rein Rannap, sõnad Indrek Hirv) diskvalifitseeritakse, kuna selle sõnad on samad, mis Indrek Kalda laulus "Päevadega valgust – sinuga armastust", mis on avaldatud juba 2006. aastal.

 I poolfinaal
 Toimus 12. veebruaril 2011 ETV stuudios.
 Toimusid žüriihääletus ja telefonihääletus.
 Žüriihääletuse tulemusel tekkinud järjestuse alusel jagati kõikidele lauludele punkte: enim punkte kogunud laulule 10 punkti ja vastavalt kõige vähem punkte kogunud laulule 1 punkt. Ka telefonihääletuse tulemuse põhjal tekkinud järjestuse alusel jagati kõige rohkem hääli kogunud laulule 10 ja vastavalt kõige vähem hääli kogunud laulule 1 punkt. Nende punktide liitmisel tekkinud järjestus moodustaski lõpliku järjestuse. 
 Žüriisse kuulusid Tõnis Kahu, Valner Valme, Ines, Owe Petersell, Olav Osolin, Mare Väljataga, Birgit Õigemeel, Tauno Aints, Leen Kadakas, Karel Kattai ja Raul Vaigla.

 Jrk  Esitaja  Laulu pealkiri  Tõlge  Autorid  Žürii  TelehääletusTelef. punktid Punkte  Koht 1  Marilyn Jurman, Karl Kanter Veel on aega  –  Marilyn Jurman, Karl Kanter 1  6032 3  10 2  Elmayonesa  Kes ei tantsi, on politsei  –  Nicolas Behler, Nora Reiter, Helen Heinmäe 2  2325 6 8  7 3  Victoria Baby had you  Tibi kasutas sind ära  Viktoriya Suslova, Stanislav Bulganin 8  1939 4 12  5 4  Noorkuu  Be my saturday night  Ole mu laupäeva öö  Mart Vainu 5  2381 7 12  3 5  Jana Kask  Don't want anything  Ei taha midagi  Jakko Maltis, Jana Kask  7  22225 12  4 6  Kait Tamra  Lubadus  –  Kait Tamra  4  13593 7  8 7  Ans. Andur  Lapsed ja lennukid  –  Madis Aesma, Mihkel Kirss, Gert Pajuväli, Madis Kirss 6  343 1 7  9 8  Meister ja Mari Unemati  –  Mari Meentalo  3  2444 8 11  6 9  Getter Jaani  Rockefeller street  Rockefelleri tänav  Sven Lõhmus  9  5857 10 19  1 10  Outloudz  I wanna meet Bob Dylan  Ma tahan kohtuda Bob Dylaniga  Stig Rästa, Fred Krieger  10  30269 19  2

 II poolfinaal 
 Toimus 19. veebruaril 2011 ETV stuudios.
 Toimusid žüriihääletus ja telefonihääletus.
 Žüriihääletuse tulemusel tekkinud järjestuse alusel jagati kõige enam punkte kogunud laulule 9 punkti ja vastavalt kõige vähem punkte kogunud laulule 1 punkt. Ka telefonihääletuse tulemuse põhjal tekkinud järjestuse alusel jagati kõige rohkem hääli kogunud laulule 9 ja vastavalt kõige vähem hääli kogunud laulule 1 punkt. Nende punktide liitmisel tekkinud järjestus moodustas lõpliku järjestuse.
 Žüriisse kuulusid Tõnis Kahu, Valner Valme, Ines, Owe Petersell, Olav Osolin, Mare Väljataga, Birgit Õigemeel, Tauno Aints, Leen Kadakas, Karel Kattai ja Raul Vaigla.

 Jrk  Esitaja  Laulu pealkiri  Tõlge  Autorid  Žürii  TelehääletusTelef. punktid Punkte  Koht 1  Sõpruse Puiestee ja Merili Varik  Rahu, ainult rahu  –  Allan Vainola, Mait Vaik  2  1318 6 8  6 2  Shirubi Ikazuchi  St. Cabah  Nõialugu  Silvi Pilt  3  403 3 6  7 3  Sofia Rubina  My melody  Minu meloodia  Sofia Rubina, Talis Paide 4  203 2 6  8 4  Mimicry  The storm  Torm  Paul Lepasson, Timo Linnas, Kene Vernik, Jaanus Telvar 7  547 4 11  4 5  Orelipoiss  Valss  –  Jaan Pehk  9  1953 8 17  1 6  Tiiu Kiik Second chance  Teine võimalus  Tiiu Kiik  1  1971 2  9 7  MID  Smile  Naeratus  Markus Robam  8  4037 15  3 8  Ithaka Maria  Hopa´pa-rei!  –  Ithaka Maria Rahula, Peeter Pruuli 6  5751 9 15  2 9  Rolf Junior  All & now  Kõik ja nüüd  Rolf Roosalu, Liis Lass  5  12855 10  5

 Finaal 
 Toimus 26. veebruaril 2011 avaliku kontserdina Nokia Kontserdimajas.
 Osales 10 laulu, mis pääsesid edasi eelnenud poolfinaalidest.
 Finaal oli kahevooruline.
 I voorus toimusid žüriihääletus ja telefonihääletus. Žüriihääletuse tulemusel tekkinud järjestuse alusel jagati kõige enam punkte kogunud laulule 10 punkti ja vastavalt kõige vähem kogunud laulule 1 punkt. Ka telefonihääletuse tulemuse põhjal tekkinud järjestuse alusel jagati lauludele punkte 1st 10ni. Nende punktide liitmisel tekkinud järjestus moodustaski lõpliku järjestuse.
 Žüriisse kuulusid Jaanus Nõgisto, Iiris Vesik, Erik Morna, Veronika Portsmuth, Chalice, Kristo Rajasaare, Hannaliisa Uusma, Siim Nestor, Peeter Vähi, Helen Sildna ja Ott Lepland.

I voor
 Jrk  Esitaja  Laulu pealkiri  Tõlge  Autorid  Žürii  TelehääletusTelef. punktid Punkte  Koht 1  Ithaka Maria  Hopa´pa-rei!  –  Ithaka Maria Rahula, Peeter Pruuli 3  12 0699 12  5 2  Rolf Junior  All & now  Kõik ja nüüd  Rolf Roosalu, Liis Lass  6  1 548 2 8  8 3  Orelipoiss  Valss  –  Jaan Pehk  10  5441 6 16  3 4  Getter Jaani  Rockefeller street  Rockefelleri tänav  Sven Lõhmus  7  15 679 10 17  1 5  Jana Kask  Don't want anything  Ei taha midagi  Jakko Maltis, Jana Kask  8  33645 13  4 6  MID  Smile  Naeratus  Markus Robam  5  3264 4 9  7 7  Outloudz  I wanna meet Bob Dylan  Ma tahan kohtuda Bob Dylaniga  Stig Rästa, Fred Krieger  9  10 747 8 17  2 8  Mimicry  The storm  Torm  Paul Lepasson, Timo Linnas, Kene Vernik, Jaanus Telvar 2  885 1 3  10 9  Noorkuu  Be my saturday night  Ole mu laupäeva öö  Mart Vainu 1  31213 3  9 10  Victoria Baby had you  Tibi kasutas sind ära  Viktoriya Suslova, Stanislav Bulganin 4  7072 7 11  6

Žürii punktid
 Osalejad HÄÄLETAJAD Punkte kokku Koht Punktid üldtabelisse JaanusNõgisto IirisVesik ErikMorna VeronikaPortsmuth Chalice KristoRajasaare HannaliisaUusma SiimNestor PeeterVähi HelenSildna OttLepland Ithaka Maria 4   4  3  9  6  2  3  5  6  5   5 52 8 3 Rolf Roosalu 8  7  7  1  2  4  8  9  5  8  8 67 5 6 Orelipoiss 1  5  10  10  10  9  9  10  1  9  7 81 1  10 Getter Jaani 9  9  6  5  3  5  4  8  10  3  6 68 4  7 Jana Kask 6  6  5  6  9  3  10  7  9  4  9 74 3 8 MID 3  1  9  7  8  10  7  4  2  7  4 62 6  5 Outloudz 10  10  8  8  7  7  5  6  4  6  10 81 2  9 Mimicry 5  3  1  4  4  6  2  2  3  1  1 32 9  2 Noorkuu 7  2  2  3  1  1  1  3  7  2  2 31 10  1 Victoria 2  8  4  2  5  8  6  1  8  10  3 57  7  4

II voor
 II voorus osalesid I voorus kaks enim punkte kogunud laulu. Võitja selgitati välja telefonihääletuse tulemusel.
 Võitja sai auhinnaks Eesti Autorite Ühingult 2000 eurot ja saadeti esindama Eestit Düsseldorfis toimunud 2011. aasta Eurovisiooni lauluvõistlusel. 
 Esitaja  Laulu pealkiri  Tõlge  Autorid  Hääli kogutud  KohtGetter JaaniRockefeller streetRockefelleri tänavSven Lõhmus 28 102(62%)1 Outloudz  I wanna meet Bob Dylan  Ma tahan kohtuda Bob Dylaniga  Stig Rästa, Fred Krieger  17 223(38%)  2

Vaata ka
 2011. aasta Eurovisiooni lauluvõistlus

Viited

Kategooria:Eesti Laul
Kategooria:Eesti Televisioon
Kategooria:2011. aasta muusikas
Kategooria:2011. aasta Eestis